62023CO0763_INF
Digriet tal-Qorti tal-Ġustizzja (Id-Disa’ Awla) tal‑25 ta’ Ġunju 2024 –Dragoram Tour
(Kawża C‑763/23)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Risposta li tista’ tiġi dedotta b’mod ċar mill-ġurisprudenza – Tassazzjoni – Taxxa fuq il-valur miżjud (VAT) – Direttiva 2006/112/KE – Artikoli 306 sa 308 – Skema speċjali għall-aġenziji tal-ivvjaġġar – Kamp ta’ applikazzjoni – Tranżazzjonijiet imwettqa minn aġenziji tal-ivvjaġġar li jikkonsistu fil-bejgħ mill-ġdid, bi prezz miżjud, ta’ biljetti tal-ajru li jkunu nxtraw mingħand persuni taxxabbli terzi – Assenza ta’ provvista addizzjonali”
1.
Armonizzazzjoni tal-leġiżlazzjonijiet fiskali – Sistema komuni ta’ taxxa fuq il-valur miżjud – Skema speċjali għall-aġenziji tal-ivvjaġġar – Kamp ta’ applikazzjoni – Bejgħ mill-ġdid minn aġenziji tal-ivvjaġġar, bi prezz miżjud, ta’ biljetti tal-ajru li jkunu nxtraw mingħand persuni taxxabbli terzi – Inklużjoni – Preżenza ta’ kunsinni ta’ oġġetti jew ta’ provvisti ta’ servizzi li jkunu jistgħu jakkumpanjaw dan it-tqegħid għad-dispożizzjoni – Ebda effett
(Direttiva tal-Kunsill 2006/112, Artikoli 306 sa 310)
(ara l-punti 29 sa 34, u d-dispożittiv 1)
2.
Armonizzazzjoni tal-leġiżlazzjonijiet fiskali – Sistema komuni ta’ taxxa fuq il-valur miżjud – Skema speċjali għall-aġenziji tal-ivvjaġġar – Eċċezzjoni għall-applikazzjoni tagħha li tagħti lill-aġenziji tal-ivvjaġġar id-dritt li jagħżlu li japplikaw l-iskema normali tal-VAT fil-każ ta’ trasport internazzjonali ta’ persuni – Inammissibbiltà
(Direttiva tal-Kunsill 2006/112, Artikoli 306(1) u 308)
(ara l-punt 138, u d-dispożittiv 2)
Dispożittiv
1)
L-Artikolu 306 tad-Direttiva tal-Kunsill 2006/112/KE tat‑28 ta’ Novembru 2006 dwar is-sistema komuni ta’ taxxa fuq il-valur miżjud
għandu jiġi interpretat fis-sens li:
il-provvista ta’ persuna taxxabbli li tikkonsisti fix-xiri ta’ biljetti tal-ajru mingħand persuni taxxabbli oħra u fil-bejgħ mill-ġdid ta’ dawn il-biljetti lil persuni fiżiċi bi prezz li jinkludi fih kummissjoni taqa’ taħt l-iskema speċjali tat-taxxa fuq il-valur miżjud (VAT) li tapplika għall-aġenziji tal-ivvjaġġar, indipendentement mill-fatt li din il-provvista ma tkunx akkumpanjata minn servizzi addizzjonali, għajr is-servizzi ta’ informazzjoni u ta’ konsulenza.
2)
L-Artikolu 306(1) u l-Artikolu 308 tad-Direttiva 2006/12
għandhom jiġu interpretati fis-sens li:
jipprekludu leġiżlazzjoni nazzjonali li tintroduċi eċċezzjoni għall-applikazzjoni tal-iskema speċjali tat-taxxa fuq il-valur miżjud (VAT) għall-aġenziji tal-ivvjaġġar billi tagħti lil dawn tal-aħħar id-dritt li jagħżlu li japplikaw l-iskema normali tal-VAT fil-każ tat-trasport internazzjonali tal-persuni.